**Izazovi suvremenog djetinjstva – sociološki aspekt**

Odgovori na pitanje što je djetinjstvo kreću se u rasponu od definicije djetinjstva kao biološkog razdoblja u razvoju ličnosti do shvaćanja djetinjstva kao socio-kulturne konstrukcije. Ariesova su istraživanja potakla oblikovanje nove paradigme u pristupu djeci i djetinjstvu.

Koje su značajke suvremenog djetinjstva i po čemu se razlikuje od djetinjstva u predmodernom (i modernom) društvu?

**Značajke djeteta i djetinjstva u predmodernom društvu:**

1. dominacija roditelja nad djecom smatrana je samorazumljivom činjenicom;
2. dijete je pasivni objekt, „sirovi materijal procesa socijalizacije" (Qvortrup);
3. djetinjstvo je „prirodna" činjenica, posljedica univerzalnih bioloških zakonitosti, neizbježna, ali privremena i prolazna faza;
4. djeca su definirana kao bića koja to tek trebaju postati;
5. sociologija je o djeci govorila isključivo u kontekstu roditeljske socijalizacijske prakse.

**Značajke nove paradigme (nove sociologije djetinjstva):**

1. strukturalne varijable (ekonomske, političke, društvene, kulturne ...) utječu na cjelinu društva pa i na djetinjstvo, djetinjstvo je tvorevina određenog društveno-kulturnog i povijesnog konteksta;
2. pro­ces odrastanja djeteta nije isključivo posljedica bioloških i fizioloških procesa već ovisi i o specifičnim društveno-kulturnih uvjeta, spoznajama i ideologiji konkretne sredine;
3. djetinjstvo se različito shvaća u različitim društvima;
4. dijete je aktivan subjekt i objekt vlastite prakse odrastanja;
5. sociologija problematizira svakodnevni život djece, a ne samo otklone od normalnosti (npr. delinkvenciju).

**Koje promjene u suvremenom društvu određuju djetinjstvo?**

1. Promjene u modernoj nukleusnoj obitelji:
2. veća očekivanja, ali i veća razočaranja od braka (veza kao mjesto samorealizacije),
3. ekonomska neovisnost partnera,
4. kasniji ulazak u brak, manji broj djece u obitelji i kasnije rođenje djeteta/djece (Je li riječ o „anti-dijete civilizaciji“?),
5. obitelj gubi dio funkcija (proiz­vodna, obrazov­na ...) pa se puno više pažnje posvećuje djetetu – dijetecentrična obitelj, dijete kao obiteljski „projekt“,
6. sukob dvije karijerne biografije roditelja i pitanje odgoj djece,
7. sveobuhvatnija kontrola života djece,
8. dijete više aktivnog vremena provodi u institucijama nego u obitelji,
9. slabljenje stigme razvoda,
10. izolacija obitelji: privatnost, intimno sklonište, ali i skriveno mjesto zlostavljanja;
11. Tehnološke promjene:
12. negativne utopije – moralizatorska kritika dječje ovisnost o medijima i tehnološkim novinama (mobiteli, igraće konzole ...),
13. vizionarske utopije – emancipatorska snaga tehnologije.
14. Proces globalizacije.
15. Proces individualizacije.

Novi društveni fenomen: **dijetecentrična obitelj** – zasniva se na novoj procjeni djeteta kao „ekonomski beskorisnog, ali emocionalno neprocjenjivog“ (Zelizer). **Dijete kao „životni projekt" roditelja**: podređivanje roditelja interesima djeteta, žrtvovanje za dijete, sve veća ovisnost djece od roditelja, pasivnost i prezaštićenost djece. **„Nostalgično dijete“** - umjesto roditeljskog djelovanja ,,u ime djeteta" dijete postaje subjekt. Partnerstvo djece i roditelja, djece i odraslih. Novi odnos u postmodernom društvu je „nostalgično" prizivanje prošlosti od strane odraslih, a dijete predstavlja izgubljeni svijet sigurnosti, ugodnosti i topline (Jenks).

**Niz proturječnih posljedica društvenih promjena u položaju djece u razvijenim zemljama** **(paradoksi):**

1) Roditelji sve otvorenije iskazuju ljubav spram djece, a istodobno opada nataliteta i fertiliteta u razvijenim zemljama:

1. uvećavaju se troškovi odgoja djece, tj. ulaganja koja su neophodna da bi se dijete izvelo na put samostalnosti,
2. ekonomski troškovi odgajanja djeteta su izuzetno porasli (ishrana, školovanje ...),
3. djeca više ne predstavljaju obiteljski radni resurs, već su isključivi potrošači,
4. opada učešća djece u obavljanju kućnih poslova,
5. veća briga i bolji standard djece u suvremenom društvu, no, samo za dio obitelji,
6. emocionalna zasićenost jednim djetetom (?).

2) Djeca uživaju pogodnosti visokog standarda, ali su istodobno financijski i ekonomski ovisni o roditeljima („produžena mladost"):

1. roditelji se trude osigurati maksimalne materijalne uvjete za dječje odrastanje,
2. država partici­pira u tro­škovima izdržavanja djece,
3. djeca su danas najatraktivniji konzu­menti masovne potrošnje,
4. roditelji sve teže prate visoka potrošačka očekivanja djece.

3) Potrošačko obilje manjeg dijela djece nasuprot egzistencijalne ugroženosti:

1. sve rasprostranjenijem siroma­š­tvu povezano s porastom jednoroditeljskih obitelj i porastom nezaposlenosti,
2. problem iskorištavanja dječjeg rada u zemljama trećeg svijeta (168 milijuna djece do 14 godina starosti registrirano radi).

4) Vrtić i škola djecu segregira u odnosu na odrasle („zaštićeni prostori i nad­gledane aktivnosti"):

1. formi­ranje zasebnog dječjeg svijeta (doprinos i mas medija),
2. djeca su zaštićenija više nego prije (profesionalna skrb), ali se širi kontrola (doduše usmjerene na sprječavanje da im se dogodi nešto loše),
3. širenje organiziranih i rukovođenih aktivnostima (odrasli), iako se cijeni dječja spontanost,
4. dječji se prostori zatvaraju prema prirodi, smanjuje se prostor samo­stalnog istraživanja svijeta,
5. sve više djece mlađeg uzrasta ulazi u institucije, i rano djetinjstvo sve više isplanirano,
6. djetinjstvo postaje sve kraće u ljudskom životu i sve sličnije strukturama u kojima odrasli provode svoj život,
7. roditelji i djeca pro­vode sve više vrijeme­na razdvojeni,
8. komercijalizacija dječjeg svijeta, ali i otvaranje prostora kreativnosti i autonomije,
9. vrtići su često najbolja opcija za većinu djece, igra i spontanost postali dio nastavnog plan.

5) Djeca sve više vezana uz obitelj, te postaju društveno nevidljiva, tj. vidljiva samo iz perspektive obitelji i za obitelj.

6) Djeca imaju sve veći značaj u društvu, ali je društveno sve vidljiviji problem zlostavljanja djece u obitelji:

1. problem je dugo neprimijećen zbog glorifikacije obitelji (**„*ideologija obitelji“***),
2. oblici društvene agresije prisutni u društvu utječu na povećavanje agresije u obitelji.

7) Kompeticija između najstarijih i najmlađih oko raspodjele sredstava budžeta. Udio najstarijih u društvu raste, oni raspolažu većim utjecajem i moći, pa veći dio budžetskih sredstava usmjeravaju sebi.